กฎกระทรวงกฎกระทรวงฉบับที่ ๕ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒[๑] อาศัยอำนาจตามความในมาตรา ๕ วรรคสอง มาตรา ๒๘ และมาตรา ๗๐ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ ๑ส่วนเหลื่อมการทุ่มตลาดหรือประโยชน์ที่ได้รับจากการอุดหนุนตามจำนวนดังต่อไปนี้ให้ถือเป็นเกณฑ์ขั้นต่ำเพื่อใช้พิจารณาในการยุติการพิจารณาตอบโต้การทุ่มตลาดหรือการพิจารณากำหนดอากรตอบโต้การอุดหนุน(๑) ในกรณีการทุ่มตลาดส่วนเหลื่อมการทุ่มตลาดมีจำนวนร้อยละสองของราคาส่งออก(๒) ในกรณีการอุดหนุนประโยชน์ที่ได้รับจากการอุดหนุนมีจำนวนจำกัดดังต่อไปนี้(ก) ร้อยละหนึ่งของราคาต่อหน่วย(ข) ร้อยละสองของราคาต่อหน่วยสำหรับสินค้าที่มีแหล่งกำเนิดและส่งมาจากประเทศกำลังพัฒนา หรือ(ค) ร้อยละสามของราคาต่อหน่วยสำหรับสินค้าที่มีแหล่งกำเนิดและส่งมาจากประเทศกำลังพัฒนาที่ดำเนินการตามเงื่อนไขของความตกลงองค์การการค้าโลกในการยกเลิกการอุดหนุนการส่งออกก่อนพ.ศ. ๒๕๔๖ หรือสินค้าที่มีแหล่งกำเนิดและส่งมาจากประเทศตามบัญชีรายชื่อท้ายกฎกระทรวงนี้ข้อ ๒การนำเข้าสินค้าทุ่มตลาดหรือการนำเข้าสินค้าที่ได้รับการอุดหนุนในปริมาณดังต่อไปนี้ให้ถือเป็นเกณฑ์ขั้นต่ำเพื่อใช้พิจารณาในการยุติการพิจารณาตอบโต้การทุ่มตลาดหรือการพิจารณากำหนดอากรตอบโต้การอุดหนุน(๑) ในกรณีการทุ่มตลาด การนำเข้าสินค้าทุ่มตลาดจากประเทศผู้ส่งออกแต่ละประเทศมีปริมาณคิดเป็นร้อยละสามของปริมาณการนำเข้าทั้งหมดของสินค้าชนิดเดียวกันมายังประเทศไทยเว้นแต่การนำเข้าสินค้าทุ่มตลาดจากประเทศผู้ส่งออกแต่ละประเทศดังกล่าวรวมกันแล้วมีปริมาณเกินกว่าร้อยละเจ็ดของปริมาณการนำเข้าทั้งหมดของสินค้าชนิดเดียวกันมายังประเทศไทย(๒) ในกรณีการอุดหนุนการนำเข้าสินค้าที่ได้รับการอุดหนุนจากประเทศที่ให้การอุดหนุนแต่ละประเทศมีปริมาณดังต่อไปนี้(ก)ร้อยละสามของปริมาณการนำเข้าทั้งหมดของสินค้าชนิดเดียวกันมายังประเทศไทยเว้นแต่การนำเข้าสินค้าที่ได้รับการอุดหนุนจากประเทศผู้ส่งออกแต่ละประเทศดังกล่าวรวมกันแล้วมีปริมาณเกินกว่าร้อยละเจ็ดของปริมาณการนำเข้าทั้งหมดของสินค้าชนิดเดียวกันมายังประเทศไทยหรือ(ข)ร้อยละสี่ของปริมาณการนำเข้าทั้งหมดของสินค้าชนิดเดียวกันมายังประเทศไทยสำหรับสินค้าที่มีแหล่งกำเนิดและส่งมาจากประเทศกำลังพัฒนาเว้นแต่การนำเข้าสินค้าที่ได้รับการอุดหนุนจากแต่ละประเทศดังกล่าวรวมกันแล้วมีปริมาณเกินกว่าร้อยละเก้าของปริมาณการนำเข้าทั้งหมดของสินค้าชนิดเดียวกันมายังประเทศไทยสำหรับสินค้าที่มีแหล่งกำเนินและส่งมาจากประเทศกำลังพัฒนาให้ไว้ ณ วันที่ ๘ มีนาคม พ.ศ. ๒๕๔๓ศุภชัย พานิชภักดิ์รัฐมนตรีว่าการกระทรวงพาณิชย์บัญชีท้ายกฎกระทรวงฉบับที่ ๕ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ (๑)ประเทศสมาชิกองค์การค้าโลกที่อยู่ในบัญชีรายชื่อประเทศพัฒนาน้อยที่สุดขององค์การสหประชาชาติ(๒)ประเทศสมาชิกองค์การการค้าโลกที่มีผลิตภัณฑ์มวลรวมประชาชาติเฉลี่ยต่อหัวน้อยกว่า๑,๐๐๐ เหรียญสหรัฐ ฯ ต่อปี ได้แก่(ก) สาธารณรัฐโบลิเวีย(ข) สาธารณรัฐแคเมอรูน(ค) สาธารณรัฐคองโก(ง) สาธารณรัฐโกตดิวัวร์(จ) สาธารณรัฐโดมินิกัน(ฉ) สาธารณรัฐอาหรับอียิปต์(ช) สาธารณรัฐกานา(ซ) สาธารณรัฐกัวเตมาลา(ฌ) สาธารณรัฐสหกรณ์กายอานา(ญ) สาธารณรัฐอินเดีย(ฎ) สาธารณรัฐอินโดนีเซีย(ฏ) สาธารณรัฐเคนยา(ฐ) ราชอาณาจักรโมร๊อกโก(ฑ) สาธารณรัฐนิการากัว(ฒ) สหพันธ์สาธารณรัฐไนจีเรีย(ณ) สาธารณรัฐอิสลามปากีสถาน(ด) สาธารณรัฐฟิลิปปินส์(ต) สาธารณรัฐเซเนกัล(ถ) สาธารณรัฐสังคมนิยมประชาธิปไตยศรีลังกา(ท) สาธารณรัฐซิมบับเวหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๘แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ บัญญัติให้การพิจารณาตอบโต้การทุ่มตลาดเป็นอันยุติหากปรากฏว่าส่วนเหลื่อมการทุ่มตลาดหรือปริมาณการนำเข้าสินค้าทุ่มตลาดมีจำนวนน้อยกว่าเกณฑ์ที่กำหนดในกฎกระทรวงประกอบกับมาตรา ๗๐ได้กำหนดให้นำเอาหลักเกณฑ์ตามมาตรา ๒๘ ดังกล่าวมาใช้บังคับการพิจารณากำหนดอากรตอบโต้การอุดหนุนซึ่งพิจารณาจากประโยชน์ที่ได้รับการอุดหนุนหรือปริมาณการนำเข้าสินค้าที่ได้รับการอุดหนุนด้วย จึงจำเป็นต้องออกกฎกระทรวงนี้วิภา/ผู้จัดทำ๑ กันยายน ๒๕๕๔[๑] ราชกิจจานุเบกษาเล่ม ๑๑๗/ตอนที่ ๒๗ ก/หน้า ๑๖/๒๘ มีนาคม ๒๕๔๓